***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2025. február 13.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.02.13. napján tartandó ülésére*

**Polgármester éves szabadságtervének jóváhagyása**

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 73. §-a kimondja, hogy a polgármesteri tisztség ellátásával kapcsolatos egyéb rendelkezéseket a közszolgálati tisztviselőkről szóló törvény állapítja meg. A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/A. § (1) bekezdésében foglaltak értelmében a főállású polgármester foglalkoztatási jogviszonya a képviselő-testület és a polgármester között választással létrejövő, sajátos közszolgálati jogviszony, a polgármester tekintetében a képviselő-testület gyakorolja a munkáltatói jogokat.

A Kttv. 225/C. § (1)-(2) bekezdései szerint a főállású polgármester évi huszonöt munkanap alapszabadságra és tizennégy munkanap pótszabadságra jogosult.

Polgármester Úr az előző évről 10 munkanapot hoz át, amelyről szintén rendelkezni kell a szabadságtervben.

Polgármester Úr a 2025. évi szabadságolási ütemtervét elkészítette, amely az előterjesztés mellékletét képezi.

Kérem a Tisztelt Képviselő-testületet, hogy a határozati javaslatot fogadja el.

Zebegény, 2025. február 12.

 Ferenczy Ernő Ervin

polgármester

Határozati javaslat

A Képviselő-testület …/2025. (...) sz. határozata

a polgármester 2025. évi szabadságolási tervének jóváhagyásáról

Zebegény Község Önkormányzat Képviselő-testülete úgy dönt, hogy a polgármester 2025. évi szabadságolási tervét a melléklet szerinti tartalommal jóváhagyja.

Határidő: értelemszerűen

Felelős: polgármester